Document ID: 32013D0491

KOMISIJOS ĮGYVENDINIMO SPRENDIMAS
2013 m. spalio 7 d.
kuriuo iš dalies keičiamas Sprendimas 2009/821/EB dėl pasienio kontrolės postų sąrašo
(pranešta dokumentu Nr. C(2013) 6383)
(Tekstas svarbus EEE)
(2013/491/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 20 straipsnio 1 ir 3 dalis,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią direktyvas 89/662/EEB, 90/425/EEB ir 90/675/EEB (2), ypač į jos 6 straipsnio 4 dalies antros pastraipos antrą sakinį ir to paties straipsnio 5 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (3), ypač į jos 6 straipsnio 2 dalį,
kadangi:
(1)
Komisijos sprendime 2009/821/EB (4) pateiktas pagal direktyvas 91/496/EEB ir 97/78/EB patvirtintų pasienio kontrolės postų sąrašas. Tas sąrašas pateikiamas minėto sprendimo I priede;
(2)
remiantis Danijos, Vokietijos, Ispanijos, Prancūzijos, Italijos ir Jungtinės Karalystės pateikta informacija reikėtų iš dalies pakeisti Sprendimo 2009/821/EB I priedo sąrašo įrašus, skirtus tų valstybių narių pasienio kontrolės postams;
(3)
gavus patenkinamus Maisto ir veterinarijos tarnybos (Komisijos audito tarnyba, buvusi Komisijos kontrolės tarnyba, toliau - MVT) atlikto audito rezultatus Sprendimo 2009/821/EB I priede pateikto sąrašo įrašuose, skirtuose atitinkamų valstybių narių pasienio kontrolės postams, prie keturių Kroatijos pasienio kontrolės postų galėtų būti įrašytos papildomos patvirtinimo kategorijos ir turėtų būti įrašytas naujas Londono Gateway (London-Gateway) pasienio kontrolės postas Jungtinėje Karalystėje. Kroatijos stojimo sutartis įsigaliojo nuo 2013 m. liepos 1 d., o minėtas auditas buvo atliktas anksčiau, todėl, siekiant užtikrinti, kad nebūtų sudaroma kliūčių vykdomai prekybai, Kroatijos pasienio kontrolės postų sąrašo pakeitimai turėtų būti taikomi atgaline data nuo 2013 m. liepos 1 d.;
(4)
Lenkija pranešė, kad iš šios valstybės narės įrašų sąrašo turėtų būti išbrauktas Svinouisčio (Świnoujście) pasienio kontrolės postas. Todėl Sprendimo 2009/821/EB I priede pateiktas šios valstybės narės įrašų sąrašas turėtų būti atitinkamai iš dalies pakeistas;
(5)
todėl Sprendimas 2009/821/EB turėtų būti atitinkamai iš dalies pakeistas;
(6)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2009/821/EB I priedas iš dalies keičiamas pagal šio sprendimo priedą.
2 straipsnis
Priedo 5 punkte nurodytas pakeitimas taikomas atgaline data nuo 2013 m. liepos 1 d.
3 straipsnis
Šis sprendimas skirtas valstybėms narėms.
Priimta Briuselyje 2013 m. spalio 7 d.

Labels: 11
3
18
6